ZÁKON

z ..... 2021,

o údajoch

a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

PRVÁ ČASŤ

ZÁKLADNÉ USTANOVENIA

§ 1

Predmet úpravy a pôsobnosť zákona

(1) Tento zákon upravuje

1. verejný záujem v oblasti údajov a významný verejný záujem v oblasti údajov,
2. analytické jednotky,
3. oprávnenia a povinnosti dátového kurátora,
4. povinnosti povinných subjektov v oblasti údajov v rozsahu ich pôsobnosti podľa osobitných predpisov,
5. moje údaje,
6. základné číselníky,
7. referenčné údaje,
8. centrálny model údajov,
9. otvorené údaje,
10. Vestník údajov (ďalej len „vestník“).

(2) Ak osobitný predpis neustanovuje inak, tento zákon sa nevzťahuje na

1. údaje, ktoré obsahujú utajované skutočnosti,[[1]](#footnote-1)) informácie o kritickej infraštruktúre[[2]](#footnote-2)) alebo citlivé informácie,[[3]](#footnote-3))
2. údaje, ktoré sú predmetom bankového tajomstva[[4]](#footnote-4)) a údaje, na ktoré sa vzťahuje povinnosť zachovávať mlčanlivosť,[[5]](#footnote-5))
3. dôverné štatistické údaje,[[6]](#footnote-6))
4. údaje z informačných systémov Národnej banky Slovenska,
5. údaje z informačných systémov spravodajských služieb,[[7]](#footnote-7))
6. údaje z informačných systémov Policajného zboru.

(3) Tento zákon sa okrem § 8 a 9 a ustanovení týkajúcich sa kvality údajov nevzťahuje na

a) osobitné kategórie osobných údajov[[8]](#footnote-8)) s výnimkou prístupu k týmto údajom na základe významného verejného záujmu podľa § 2 ods. 2 postupom podľa tohto zákona,

b) údaje z registra trestov podľa osobitného predpisu.[[9]](#footnote-9))

(4) Tento zákon sa okrem § 8 a 9 a ustanovení týkajúcich sa kvality údajov nevzťahuje na údaje o právach k nehnuteľnostiam.[[10]](#footnote-10))

(5) Týmto zákonom nie sú dotknuté ustanovenia osobitných predpisov.[[11]](#footnote-11))

§ 2

Verejný záujem v oblasti údajov a významný verejný záujem v oblasti údajov

(1) Verejným záujmom v oblasti údajov je zvyšovanie kvality údajov a zvyšovanie interoperability informačných systémov spravovaných povinnými subjektmi.

(2) Významným verejným záujmom v oblasti údajov je tvorba verejných politík;  verejnou politikou sa na účely tohto zákona rozumie tvorba dokumentov analytickej, koncepčnej, programovej, projektovej a strategickej povahy s lokálnym, regionálnym alebo celoštátnym vplyvom alebo tvorba všeobecne záväzných právnych predpisov, vyhlášok miestnych orgánov štátnej správy alebo všeobecne záväzných nariadení orgánov územnej samosprávy, ktorých príprava bola schválená vládou Slovenskej republiky, orgánmi krízového riadenia,[[12]](#footnote-12)) obecným zastupiteľstvom alebo zastupiteľstvom samosprávneho kraja.

§ 3

Vymedzenie základných pojmov

Na účely tohto zákona sa rozumie

1. povinným subjektom štátny orgán, právnická osoba, ktorej zákon zveruje právomoc rozhodovať o právach a povinnostiach fyzických osôb alebo právnických osôb v oblasti verejnej správy, a to v rozsahu jej rozhodovacej činnosti, právnická osoba zriadená zákonom a právnická osoba zriadená alebo založená štátnym orgánom; povinným subjektom sa rozumie aj obec, vyšší územný celok, právnická osoba zriadená alebo založená obcou alebo vyšším územným celkom, ak tak ustanovuje tento zákon,
2. údajom informácia uložená v informačnom systéme povinného subjektu, ktorá svojou povahou neumožňuje členenie na menšie časti,
3. analytickou jednotkou špecializovaný útvar, ktorý môže byť zriadený na ústrednom orgáne štátnej správy, na orgáne vyššieho územného celku,[[13]](#footnote-13)) na Najvyššom kontrolnom úrade,[[14]](#footnote-14)) Kanceláriou Rady pre rozpočtovú zodpovednosť[[15]](#footnote-15)) a hlavným mestom Slovenskej republiky Bratislavou[[16]](#footnote-16)) a ktorého zriadenie je zapísané do vestníka a zverejnené vo vestníku,
4. kvalitou údajov merateľná charakteristika dátových prvkov v informačných systémoch verejnej správy vyjadrená parametrami kvality údajov, a to presnosťou, konzistentnosťou, správnosťou, kompletnosťou, unikátnosťou, aktuálnosťou, strojovou spracovateľnosťou a referenčnou integritou,
5. zvyšovaním kvality údajov kvalitatívne a kvantitatívne zlepšenia parametrov kvality údajov zaznamenané dvomi alebo viacerými meraniami kvality údajov toho istého dátového prvku v priebehu určitého obdobia, v rámci ktorého boli vykonané nápravné opatrenia alebo zamedzenie vzniku nekvalitných údajov,
6. riadením kvality údajov proces zahrňujúci najmä opis pravidiel merania kvality údajov, meranie kvality údajov, identifikáciu nedostatkov, opatrenia na odstránenie nedostatočnej kvality údajov, opätovné meranie kvality údajov dátového prvku na vyhodnotenie úspešnosti nápravných opatrení,
7. dátovým kurátorom osoba obligatórne menovaná ústredným orgánom štátnej správy alebo fakultatívne menovaná iným povinným subjektom, obcou, vyšším územným celkom, právnickou osobou zriadenou alebo založenou obcou alebo vyšším územným celkom, ktorá sleduje dodržiavanie právnych predpisov pri spravovaní údajov, spracúvaní údajov a na kvalitu údajov v rozsahu pôsobnosti povinného subjektu, na ktorom pôsobí,
8. registrom miesto elektronického uchovávania dátových prvkov, ktoré vytvára, uchováva a vykonáva vo vzťahu k nim ďalšie úkony povinný subjekt, v rámci svojej pôsobnosti,
9. objektom evidencie množina dátových prvkov o subjekte evidencie, ktorá je predmetom evidovania povinným subjektom v rámci jeho pôsobnosti a ktorá je jednoznačne identifikovaná identifikátorom objektu evidencie,
10. subjektom evidencie osoba, vec, právo, povinnosť alebo skutočnosť, o ktorých údaje sú predmetom evidovania povinným subjektom, v rámci jeho pôsobnosti,
11. hodnotou údaja neprázdna a konečná postupnosť znakov, ktoré údaj obsahuje alebo prázdny údaj,
12. správcom registra povinný subjekt, ktorý vedie register podľa osobitného predpisu,[[17]](#footnote-17))
13. registrátorom povinný subjekt, vrátane fyzickej osoby, ktorému zákon zveruje právomoc rozhodovať o právach a povinnostiach fyzických osôb alebo právnických osôb v oblasti verejnej správy, a to iba v rozsahu tejto ich rozhodovacej činnosti a ktorý je podľa osobitného predpisu oprávnený zapisovať, meniť a vymazávať údaje objektov evidencie z registra,
14. číselníkom zoznam prípustných hodnôt dátového prvku, z ktorého sa hodnota preberá na základe definovaného kódu, ktorým môže byť aj textový reťazec.

Analytické jednotky

§ 4

Zápis analytickej jednotky do vestníka

(1) Oznámenie o zriadení analytickej jednotky podľa § 3 písm. c) predkladá na zápis do vestníka zriaďovateľ analytickej jednotky Ministerstvu investícií, regionálneho rozvoja a informatizácie Slovenskej republiky (ďalej len „ministerstvo“) v elektronickej podobe.

(2) Oznámenie o zriadení analytickej jednotky obsahuje najmä:

a) označenie zriaďovateľa,

b) označenie analytickej jednotky,

c) webové sídlo s informáciami o činnosti analytickej jednotky,

d) vyhlásenie zriaďovateľa, že analytická jednotka zriadená podľa tohto zákona bude postupovať v súlade so všeobecne záväznými právnymi predpismi, právne záväznými aktmi Európskej Únie a v súlade s dobrými mravmi a etickými princípmi.

(3) Ak oznámenie o zriadení analytickej jednotky podľa odseku 1 nie je úplné alebo správne, ministerstvo ho vráti zriaďovateľovi analytickej jednotky, ktorý ho predložil, na doplnenie alebo prepracovanie.

(4) Ministerstvo zverejní oznámenie o zriadení analytickej jednotky vo vestníku do piatich dní od podania návrhu podľa odseku 1.

§ 5

Oprávnenia a povinnosti analytických jednotiek

(1) Analytická jednotka je oprávnená

a) navrhovať vhodné riešenia pri dosahovaní cieľov povinného subjektu, ktorým je zriadená,

b) vykonávať analytickú činnosť v oblasti verejných politík, ich vplyvov na sociálne skupiny

a ekonomické skupiny v jednotlivých záujmových oblastiach štátu,

c) žiadať údaje od povinných subjektov pre potreby plnenia jej úloh v rámci pôsobnosti jej zriaďovateľa; ak ide o osobné údaje a osobitné kategórie osobných údajov8) analytická jednotka je oprávnená oboznamovať sa s nimi výlučne až po ich anonymizácii alebo pseudonymizácii prostredníctvom modulu na sprístupňovanie údajov pre analytickú činnosť podľa § 20 ods. 1 písm. h) (ďalej len „modul“), a to v nevyhnutnom rozsahu a na čas nevyhnutný na dosiahnutie účelu [[18]](#footnote-18)) vo významnom verejnom záujme podľa § 2 ods. 2 vymedzeného v pokyne štatutárneho orgánu jej zriaďovateľa vydaného po zhodnotení posúdenia vplyvu na ochranu údajov; [[19]](#footnote-19)), ak osobitný predpis neustanovuje inak,

d) výsledky posúdenia vplyvu na ochranu údajov19) podľa písmena c) zverejňovať bezodkladne po jeho vykonaní vo vestníku,

e) vykonávať systematické a komplexné hodnotenie navrhovaných verejných politík na základe predpokladaných vplyvov prostredníctvom identifikácie jasných a merateľných ukazovateľov, tieto vplyvy spätne vyhodnocovať a následne navrhovať vhodné opatrenia na ich zlepšenie,

f) na základe pokynu štatutárneho orgánu jej zriaďovateľa spolupracovať na plnení úloh v oblasti údajov s analytickými jednotkami, povinnými subjektmi, inými právnickými osobami alebo fyzickými osobami podnikateľmi.

(2) Analytická jednotka je povinná

a) zdržať sa akejkoľvek činnosti vykonávanej na komerčné účely,

b) zabezpečiť uchovávanie všetkých nevyhnutných záznamov o spracúvaní údajov, najmä zoznam zdrojových dátových súborov, popis atribútov zdrojových dátových súborov, pôvod zdrojových dátových súborov, právny dôvod spracúvania zdrojových dátových súborov, zoznam spracovaných výstupov, stručnú špecifikáciu spracovaných výstupov a údaj o príjemcovi spracovaných výstupov, a tieto na požiadanie poskytnúť zriaďovateľovi a dozornému orgánu[[20]](#footnote-20)) pre kontrolu procesov spracúvania a poskytovania údajov,

c) zabezpečiť anonymizáciu spracovaných výstupov bez možnosti spätnej identifikácie jednotlivca,

d) postupovať v súlade so všeobecne záväznými právnymi predpismi, právne záväznými aktmi Európskej Únie a v súlade s dobrými mravmi a etickými princípmi.

§ 6

Oprávnenia a povinnosti dátového kurátora

(1) Dátový kurátor je v rozsahu pôsobnosti povinného subjektu, ktorým je určený, oprávnený:

a) pristupovať ku všetkým údajom, objektom evidencie, dátovým modelom a štruktúram údajov, ak tento rozsah nie je v rozpore s osobitným predpisom určujúcim rozsah údajov, spôsob spracovania, požadované oprávnenia a iné nevyhnutné požiadavky pre osoby pristupujúce k údajom registra vedeným podľa tohto osobitného predpisu,

b) vydávať odporúčania týkajúce sa spracúvania, spravovania, prístupu k údajom, zverejňovania údajov a ich ďalšej distribúcie,

c) usmerňovať aktivity na vytváranie metaúdajov,

d) vydávať odporúčania a metodicky usmerňovať meranie kvality údajov a riadenie kvality údajov,

e) vyjadrovať sa ku všetkým projektom a aktivitám, ktoré majú vplyv na kvalitu údajov,

f) sledovať dodržiavanie povinností a právnych noriem, ktoré súvisia s kvalitou údajov,

g) vyjadrovať sa k strategickému rozvoju v oblasti údajov.

(2) Dátový kurátor je v rozsahu pôsobnosti povinného subjektu, ktorým je vymenovaný, povinný

a) koordinovať činnosti súvisiace s meraním kvality údajov a riadením kvality údajov,

b) aspoň raz ročne merať kvalitu údajov a zverejniť výsledky merania kvality údajov vo forme otvorených údajov,

c) prijímať a vyhodnocovať návrhy a podnety týkajúce sa kvality údajov,

d) vzdelávať sa na úseku kvality údajov a v spôsoboch jej riadenia a merania,

e) spravovať a aktualizovať rezortný inventár údajov obsahujúci objekty evidencie podľa jednotlivých informačných systémov verejnej správy spravovaných povinným subjektom aspoň raz ročne k 30. septembru za účelom tvorby, aktualizácie a správy Centrálneho inventára údajov,

f) zabezpečovať zverejnenie a sprístupnenie otvorených údajov,

g) zabezpečovať strategický rozvoj v oblasti údajov.

§ 7

Povinnosti povinných subjektov na úseku kvality údajov a na úseku analytických údajov

(1) Povinné subjekty sú povinné

a) vytvoriť primerané podmienky na štandardizáciu údajov vedených v zdrojových registroch, referenčných registroch a základných číselníkoch prostredníctvom Centrálneho modelu údajov,

b) poskytovať a sprístupňovať dátové modely, štruktúry údajov a štruktúry dátových prvkov ministerstvu za účelom tvorby, aktualizácie a správy Centrálneho modelu údajov,

c) bezodkladne si poskytovať a sprístupňovať údaje z referenčných registrov alebo základných číselníkov prostredníctvom modulu procesnej integrácie a integrácie údajov,[[21]](#footnote-21)) v rozsahu plnenia povinností podľa osobitných predpisov,

d) spolupracovať na plnení úloh v oblasti údajov s analytickými jednotkami a povinnými subjektmi,

e) sprístupňovať údaje v rozsahu nevyhnutnom na dosiahnutie účelu vo významnom verejnom záujme podľa § 2 ods. 2 a za podmienok podľa § 5 ods. 1 písm. c), ak ide o osobné údaje prednostne po ich anonymizácii prostredníctvom modulu automatizovaným spôsobom na základe žiadosti o sprístupnenie údajov (ďalej len „žiadosť“) analytickým jednotkám, rozpočtovým organizáciám a príspevkovým organizáciám zriadeným ústredným orgánom štátnej správy vykonávajúcim výskum, organizáciám Slovenskej akadémie vied, [[22]](#footnote-22)) verejným vysokým školám a štátnym vysokým školám. Ak anonymizovaná podoba nepostačuje na dosiahnutie účelu podľa predchádzajúcej vety, údaje sa sprístupňujú prostredníctvom modulu po ich pseudonymizácii*,*

f) aktívne predkladať ministerstvu podnety na vyhlásenie údajov za referenčné,

g) schvaľovať, dokumentovať a aktualizovať pravidlá týkajúce sa existujúcich procesov merania kvality údajov pre každý dátový prvok a sprístupniť ich ministerstvu,

h) uskutočňovať aspoň raz ročne meranie kvality údajov a zverejniť výsledky tohto merania vo forme otvorených údajov;

j) zabezpečovať zvyšovanie kvality údajov.

(2) Pri plnení povinnosti podľa odseku 1 písm. e) má povinný subjekt postavenie a povinnosti prevádzkovateľa podľa osobitného predpisu.[[23]](#footnote-23)) Povinný subjekt sprístupní údaje automatizovaným spôsobom bezodkladne, najneskôr do sedem dní od doručenia žiadosti. Povinný subjekt je oprávnený odmietnuť žiadosť, ak ide o zverejnené údaje alebo je sprístupnenie údajov spojené s preukázateľnými neprimeranými technickými problémami, ktoré nemožno odstrániť ani v dodatočnej primeranej lehote. Odmietnutie žiadosti je povinný subjekt povinný odôvodniť.

MOJE ÚDAJE

§ 8

Základné ustanovenia

(1) Moje údaje sú údaje, ktoré

a) sa týkajú fyzickej osoby alebo právnickej osoby,

b) boli zaradené ako dátový prvok medzi moje údaje ministerstvom postupom podľa odsekov 3 až 6 vyhlásením vo vestníku a

c) sú prístupné elektronicky v strojovo-spracovateľnom formáte automatizovaným spôsobom cez aplikačné programovacie rozhranie, alebo prostredníctvom modulu procesnej integrácie a integrácie údajov,21) pre fyzickú osobu alebo právnickú osobu, ktorej sa týkajú, na základe preukázania elektronickej identity osoby.[[24]](#footnote-24))

(2) Za moje údaje podľa odseku 1 sa považujú najmä:

a) množina údajov, vrátane osobných údajov, viažucich sa k fyzickej osobe alebo právnickej osobe ako ku subjektu evidencie, ktoré sú predmetom evidovania povinným subjektom,

b) množina údajov obsiahnutých v návrhu na začatie konania, žalobe, rozhodnutí, žiadosti, sťažnosti, vyjadrení, stanovisku a ohlásení alebo inom dokumente, ktorý vydáva v konaní povinný subjekt, viažuci sa ku konkrétnej fyzickej osobe alebo právnickej osobe,

c) množina údajov o konaní, ktoré sa týkajú fyzickej osoby alebo právnickej osoby.

(3) Podnety na vyhlásenie dátových prvkov za moje údaje vo vestníku predkladá ministerstvo povinnému subjektu, ktorý takéto dátové prvky eviduje ako zdrojové údaje; podnety na vyhlásenie dátových prvkov za moje údaje vo vestníku predkladá aj povinný subjekt ministerstvu. Na základe podnetov podľa predchádzajúcej vety povinný subjekt každoročne do 30. septembra predkladá ministerstvu záväzný plán vyhlásenia dátových prvkov za moje údaje, ktorého súčasťou je aj termín predloženia podkladov na vyhlásenia dátových prvkov za moje údaje. Ministerstvo každoročne do 31. októbra zverejňuje vo vestníku záväzný plán vyhlásenia dátových prvkov za moje údaje, ktorý je tvorený z plánov vyhlásenia dátových prvkov za moje údaje od povinných subjektov.

(4) Podklady na vyhlásenie dátových prvkov za moje údaje sa predkladajú prostredníctvom elektronického formulára, ktorý obsahuje najmä

a) označenie povinného subjektu,

b) názov informačného systému,[[25]](#footnote-25)) v ktorom je dátový prvok obsiahnutý,

c) kód informačného systému, v ktorom je dátový prvok obsiahnutý, podľa centrálneho metainformačného systému,[[26]](#footnote-26))

d) označenie dátového prvku,

e) strojovo-spracovateľný formát dátového prvku,

f) technickú špecifikáciu aplikačného programovacieho rozhrania,

g) ďalšie doplňujúce informácie.

(5) Vzor elektronického formulára podľa odseku 4 zverejní ministerstvo vo vestníku.

(6) Ministerstvo vyhlási dátové prvky za moje údaje ich zverejnením vo vestníku do 5 dní od predloženia podkladov na vyhlásenie dátových prvkov podľa odseku 4. Ak podklady na vyhlásenie dátových prvkov nie sú úplné alebo správne, ministerstvo ich vráti na doplnenie alebo prepracovanie povinnému subjektu, ktorý ich predložil, pričom zároveň určí lehotu na doplnenie a prepracovanie, ktorá nesmie byť kratšia ako 10 pracovných dní.

§ 9

Práva a povinnosti osôb v oblasti mojich údajov

(1) Fyzická osoba a právnická osoba, ktorej sa moje údaje týkajú, má právo

a) byť informovaná, aké moje údaje o nej povinné subjekty evidujú, a aký je ich obsah,

b) byť notifikovaná o zmene a oprave v mojich údajoch,

c) získať prehľad o tom, ktorý povinný subjekt alebo iná osoba, kedy, za akým účelom a na základe akého právneho dôvodu pristupoval k mojim údajom; to neplatí ak boli moje údaje sprístupnené a poskytnuté spravodajským službám[[27]](#footnote-27)) alebo orgánom činným v trestnom konaní v konaní podľa osobitného predpisu.[[28]](#footnote-28))

(2) Povinný subjekt, ktorý eviduje príslušný dátový prvok, je povinný po zaradení dátových prvkov medzi moje údaje

a) na požiadanie fyzickej osoby alebo právnickej osoby zabezpečiť prístup k mojim údajom, ktoré sa fyzickej osoby alebo právnickej osoby týkajú a k ich obsahu spôsobom podľa § 8 ods. 1 písm. c); ak ide o osobné údaje fyzická osoba má právo na prístup k údajom v rozsahu podľa osobitného predpisu,[[29]](#footnote-29))

b) na požiadanie informovať fyzickú osobu alebo právnickú osobu o zmenách a opravách v mojich údajoch, ktoré vedie, spôsobom podľa § 8 ods. 1 písm. c),

c) zaznamenávať údaje v rozsahu nevyhnutnom na účely naplnenia práva fyzickej osoby alebo právnickej osoby podľa § 9 ods.1 písm. c) a poskytnúť na požiadanie dotknutej fyzickej osobe alebo právnickej osobe prehľad o týchto údajoch, ak osobitný predpis neustanovuje inak.

(3) Povinný subjekt začne plniť povinnosti podľa odseku 2 dňom určeným vo vyhlásení mojich údajov vo vestníku.

ZÁKLADNÉ ČÍSELNÍKY

§ 10

(1) Základným číselníkom je číselník zaradený v zozname základných číselníkov, ktorý sa zverejňuje v centrálnom metainformačnom systéme.26) Správcom zoznamu základných číselníkov je ministerstvo.

(2) Ministerstvo zverejňuje vo vestníku plán vyhlasovania základných číselníkov každoročne najneskôr do 31. decembra. Plán vyhlasovania základných číselníkov obsahuje názov základného číselníka, položky základného číselníka a označenie gestora základného číselníka.

(3) Ak úsek verejnej správy alebo agenda verejnej správy, ktorých sa základný číselník týka, patria podľa osobitných predpisov do pôsobnosti viacerých povinných subjektov, ministerstvo v pláne vyhlasovania základných číselníkov môže navrhnúť ako gestorov základného číselníka viacero povinných subjektov; ministerstvo zároveň navrhne, ktorý z gestorov základného číselníka je hlavným gestorom základného číselníka a ktorí gestori základného číselníka sú vedľajšími gestormi základného číselníka.

(4) Návrh na vyhlásenie základného číselníka zverejňuje v centrálnom metainformačnom systéme povinný subjekt, ktorý je gestorom základného číselníka. Návrh na vyhlásenie základného číselníka obsahuje najmä názov základného číselníka, kód základného číselníka, položky základného číselníka, jednotný referencovateľný identifikátor základného číselníka, názov gestora základného číselníka a navrhovaný dátum účinnosti základného číselníka. Návrh na vyhlásenie základného číselníka schvaľuje ministerstvo.

(5) Gestor základného číselníka je povinný

a) sprístupniť základný číselník prostredníctvom modulu procesnej integrácie a integrácie údajov ostatným povinným subjektom najneskôr do navrhovaného dátumu účinnosti podľa odseku 4,

b) riadne spravovať a aktualizovať základný číselník, ktorého je gestorom.

(6) Ak sú gestormi základného číselníka viaceré povinné subjekty

a) povinnosť podľa odseku 5 písm. a) a povinnosť riadne spravovať základný číselník plní hlavný gestor základného číselníka,

b) povinnosti poskytovať do základného číselníka údaje a udržiavať ho aktuálny plnia hlavný gestor základného číselníka a vedľajší gestori základného číselníka v rozsahu údajov, v akom podľa osobitných predpisov patria do ich pôsobnosti.

(7) Ministerstvo poskytuje gestorom základného číselníka súčinnosť pri prístupe k centrálnemu metainformačnému systému a k modulu procesnej integrácie a integrácie údajov na účely plnenia ich povinností podľa odsekov 5 a 6.

REFERENČNÉ ÚDAJE

§ 11

Základné ustanovenia

(1) Zdrojový údaj je údaj objektu evidencie, ktorý je vedený v zdrojovom registri, je vo vzťahu k subjektu evidencie jedinečný a zo zdrojového registra je poskytovaný do referenčného registra, kde je vedený ako referenčný údaj.

(2) Zdrojový register je register ustanovený osobitným predpisom, ak obsahuje aspoň jeden zdrojový údaj.

(3) Referenčný údaj je údaj objektu evidencie, ktorý je uvedený v zozname referenčných údajov.

(4) Hodnota referenčného údaja sa považuje za úplnú a zodpovedajúcu skutočnosti, kým nie je preukázaný opak.

(5) Proti osobe, ktorá sa v dobrej viere spolieha na hodnotu referenčného údaja, nemôže iná osoba namietať, že táto hodnota nie je úplná alebo nezodpovedá skutočnosti.

(6) Pri používaní hodnôt údajov, zápise, zmene, výmaze a poskytovaní zdrojového údaja, oprave hodnôt údajov a pri stotožnení údajov je na účely medzisystémovej identifikácie subjektu evidencie, ktorým je cudzinec bez pobytu na území Slovenskej republiky, možné použiť sadu znakov podľa osobitného predpisu.[[30]](#footnote-30))

§ 12

Referenčný register a zoznam referenčných údajov

(1) Referenčným registrom je register, ak obsahuje aspoň jeden referenčný údaj a je uvedený v zozname referenčných údajov.

(2) Zoznam referenčných údajov vedie ministerstvo a tento zoznam obsahuje ku každému referenčnému registru najmä:

a) názov referenčného registra,

b) správcu referenčného registra a registrátora referenčného registra,

c) označenie referenčných údajov z tohto referenčného registra,

d) údaj o tom, ktoré referenčné údaje sú získavané zo zdrojových registrov,

e) informáciu o právnom základe poskytovania referenčného údaja.

(3) Zaradením údaja do zoznamu referenčných údajov sa údaj objektu evidencie v referenčnom registri považuje za úplný a zodpovedajúci skutočnosti, kým nie je preukázaný opak.

(4) Zoznam referenčných údajov obsahuje ako referenčné údaje také údaje objektu evidencie, ktoré sú vo vzťahu k subjektu evidencie jedinečné. V zozname referenčných údajov musí byť každý referenčný údaj priradený k referenčnému registru a každý referenčný register musí byť priradený aspoň k jednému referenčnému údaju.

(5) Zmeny v zozname referenčných údajov vykonáva ministerstvo v štruktúrovanej podobe a podľa aktuálnej potreby. Podnet na zaradenie údajov do zoznamu referenčných údajov (ďalej len „podnet na zaradenie“) alebo podnet na aktualizáciu zoznamu referenčných údajov (ďalej len „podnet na aktualizáciu“) podáva správca registra, správca referenčného registra alebo ministerstvo. Podnet na zaradenie obsahuje názov registra a dátum, k akému majú byť údaje tohto registra vyhlásené za referenčné údaje. Podnet na aktualizáciu obsahuje označenie referenčného údaja, názov referenčného registra, obsah aktualizácie a dátum, k akému má byť aktualizácia v zozname referenčných údajov vykonaná.

(6) Ministerstvo zverejňuje podnet na zaradenie alebo podnet na aktualizáciu v centrálnom metainformačnom systéme; ministerstvo zverejňuje vo vestníku informáciu o zverejnení podnetu na zaradenie alebo podnetu na aktualizáciu. Správca registra, ktorého sa podnet na zaradenie týka, je povinný do 30 dní od zverejnenia podnetu na zaradenie v centrálnom metainformačnom systéme podať ministerstvu návrh na zaradenie údaja do zoznamu referenčných údajov (ďalej len „návrh na zaradenie“). Návrh na zaradenie obsahuje najmä označenie údajov, ktoré majú byť vyhlásené za referenčné, označenie zdrojových registrov, identifikátor údaja a označenie subjektu evidencie, ku ktorému sa údaj viaže. Správca referenčného registra, ktorého sa podnet na aktualizáciu týka, je povinný do 30 dní od zverejnenia podnetu na aktualizáciu v centrálnom metainformačnom systéme podať návrh na aktualizáciu zoznamu referenčných údajov (ďalej len „návrh na aktualizáciu“). Návrh na aktualizáciu obsahuje najmä údaje podľa odseku 2. Po uplynutí 30dňovej lehoty je návrh na zaradenie alebo návrh na aktualizáciu oprávnené podať ministerstvo.

(7) Ministerstvo zverejňuje návrh na zaradenie a návrh na aktualizáciu na pripomienkovanie povinným subjektom a iným osobám spôsobom, akým sa zverejňujú návrhy všeobecne záväzných právnych predpisov. Po skončení pripomienkovania podľa predchádzajúcej vety ministerstvo zaradí register do zoznamu referenčných údajov alebo aktualizuje zoznam referenčných údajov. Zoznam referenčných údajov ministerstvo sprístupňuje v centrálnom metainformačnom systéme. Zmeny v zozname referenčných údajov sa vykonávajú tak, aby boli účinné najskôr tri mesiace odo dňa predloženia návrhu na zaradenie alebo návrhu na aktualizáciu.

§ 13

Používanie hodnôt referenčných údajov

(1) Registrátor registra, v ktorom sa evidujú medzi údajmi objektu evidencie aj také údaje, ktoré sú referenčnými údajmi, je povinný hodnoty týchto údajov objektu evidencie referencovať, ak nie je v odsekoch 3 až 5 ustanovené inak.

(2) Referencovanie je použitie údaja objektu evidencie v podobe, ktorá je zhodná s podobou, v ktorej je referenčný údaj vedený v referenčnom registri.

(3) Registrátor referenčného registra nereferencuje hodnoty referenčných údajov, ktoré sú vedené v referenčnom registri, ktorého je registrátorom.

(4) Registrátor zdrojového registra nereferencuje hodnoty tých referenčných údajov, ktoré sú referenčným registrom získavané poskytnutím zdrojových údajov z tohto zdrojového registra.

(5) Ak pri zápise, zmene alebo výmaze zdrojového údaja vykonal referencovanie registrátor zdrojového registra, nie je registrátor referenčného registra povinný vykonať k hodnotám toho istého údaja referencovanie pri jeho zápise, zmene alebo výmaze z referenčného registra.

(6) Referencovanie sa vykoná automatizovaným spôsobom, pričom na účely referencovania sa nepoužijú ustanovenia o poskytovaní elektronických odpisov z informačných systémov verejnej správy podľa osobitného predpisu.[[31]](#footnote-31))

(7) Ak referencovaním dôjde k zmene alebo k výmazu hodnôt údajov objektu evidencie, registrátor je povinný takúto zmenu alebo výmaz vykonať v ním vedenom registri vždy z vlastnej iniciatívy, a to bez návrhu na zápis, zmenu alebo výmaz údaja podľa osobitného predpisu.

(8) Ak sa pri činnosti povinného subjektu podľa osobitného predpisu zisťujú, preukazujú alebo inak spracúvajú údaje, ktoré sú referenčnými údajmi, je povinný subjekt povinný referencovať príslušné hodnoty referenčných údajov podľa osobitného predpisu,[[32]](#footnote-32)) ak tento zákon neustanovuje inak; ustanovenia odsekov 3 až 5 tým nie sú dotknuté. Povinný subjekt je na účely udržiavania aktuálneho stavu registrov, ktoré vedie, oprávnený referencovať hodnoty referenčných údajov aj priebežne pri ich zmenách v referenčnom registri.

§ 14

Oprava hodnôt referenčných údajov a zdrojových údajov

(1) Oprava hodnôt referenčných údajov a zdrojových údajov sa vykoná (ďalej len „chyba údaja“), ak

a) sú hodnoty údajov v rozpore s presne a úplne preukázaným skutočným stavom,

b) bola chybným postupom povinného subjektu zapísaná rovnaká hodnota údaja vo vzťahu k viacerým odlišným subjektom evidencie alebo viaceré hodnoty údaja k jednému subjektu evidencie a podľa osobitného predpisu môže byť jedna hodnota údaja pridelená len jednému subjektu evidencie, alebo

c) ide o odstránenie chýb v písaní alebo počítaní alebo sú údaje chybné z dôvodu chyby v písaní alebo počítaní alebo z dôvodu inej zjavnej nesprávnosti v písomnom vyhotovení verejnej listiny alebo iného dokumentu, na základe ktorého údaj vznikol, zmenil sa alebo bol vymazaný.

(2) Ak povinný subjekt pri svojej činnosti zistí chybu údaja podľa odseku 1, bezodkladne to oznámi správcovi a registrátorovi príslušného referenčného registra. Správca a registrátor referenčného registra je do vykonania opravy hodnôt referenčných údajov povinný vyznačiť chybu údaja v referenčnom registri v strojovo-spracovateľnom formáte. Do uskutočnenia opravy chyby údaja nie je povinný subjekt povinný hodnoty údajov, ktorých sa chyba údaja týka, referencovať.

(3) Správca a registrátor referenčného registra postúpi oznámenie podľa odseku 2 správcovi a registrátorovi zdrojového registra, z ktorého boli referenčné údaje poskytnuté, a opravu vykoná registrátor zdrojového registra v zdrojovom registri spôsobom podľa osobitného predpisu,17) a ak ten neustanovuje spôsob opravy, postupom podľa odsekov 4 až 7.

(4) Opravu hodnôt údajov vykonáva registrátor zdrojového registra, a to aj bez návrhu dotknutej osoby.

(5) Registrátor zdrojového registra je povinný pred vykonaním opravy riadne a úplne zistiť skutkový stav. Povinné subjekty a osoby, ktorých sa chybné údaje týkajú, sú povinní poskytnúť registrátorovi zdrojového registra na tento účel súčinnosť. Registrátor zdrojového registra na účely zistenia skutkového stavu použije najmä originál alebo osvedčenú kópiu verejnej listiny alebo iného dokumentu, na základe ktorého údaj vznikol, zmenil sa alebo bol vymazaný.

(6) Ak ide o opravu z dôvodov podľa odseku 1 písm. a) alebo c), registrátor zdrojového registra oznámi vykonanie opravy osobe, ktorej sa chybné údaje týkajú.

(7) Ak ide o opravu z dôvodu podľa odseku 1 písm. b), registrátor zdrojového registra

a) pred vykonaním opravy oznámi osobe, ktorej sa chybný údaj týka, dôvod na opravu údaja a vyzve ju, aby v lehote 30 dní oznámila registrátorovi zdrojového registra návrh na spôsob opravy údaja; registrátor zdrojového registra nie je návrhom viazaný,

b) pred vykonaním opravy oznámi osobe, ktorej sa chybný údaj týka, spôsob, akým bude oprava vykonaná, a

c) vykoná opravu bezodkladne po uplynutí lehoty podľa písmena a).

(8) Registrátor zdrojového registra je povinný po vykonaní opravy chyby údaja v zdrojovom registri podľa odsekov 4 až 7 bezodkladne poskytnúť opravené údaje správcovi a registrátorovi referenčného registra v strojovo-spracovateľnom formáte. Správca a registrátor referenčného registra odstráni vyznačenie chyby údaja v referenčnom registri.

§ 15

Povinnosti správcu a registrátora referenčného registra a zdrojového registra

(1) Správca referenčného registra okrem povinností podľa osobitných predpisov17)

a) zabezpečuje správu a prevádzku registra a zodpovedá za bezpečnosť a ochranu pred neoprávneným prístupom k spracovávaným a uchovávaným údajom a pred ich zneužitím a stratou,

b) zabezpečuje dostupnosť registra a poskytovanie jeho funkcií a bezodplatné sprístupnenie údajov povinným subjektom, a za podmienok podľa osobitných predpisov aj iným oprávneným osobám,

c) vedie záznamy o udalostiach súvisiacich s prevádzkou registra, a to najmä o bezpečnostných incidentoch, o prístupoch do informačného systému, zmenách nastavení oprávnenia a zmenách referenčných údajov,

d) zabezpečuje technickú dostupnosť hodnôt referenčných údajov objektu evidencie ostatným informačným systémom verejnej správy bezodkladne po ich zápise alebo zmene a bezodkladne po výmaze zabezpečuje dostupnosť informácie o výmaze hodnoty údaja objektu evidencie,

e) zverejňuje v centrálnom metainformačnom systéme informáciu o spôsobe a periodicite plnenia povinnosti podľa písmena d),

f) uchováva údaje o čase a spôsobe vzniku, zmeny a zániku hodnôt referenčných údajov, ako aj identifikátor osoby, ktorá ich uskutočnila, ak osobitný predpis neustanovuje inak najmenej po dobu desiatich rokov.

(2) Registrátor referenčného registra zodpovedá od okamihu, keď sú hodnoty referenčných údajov v jeho dispozícii, za to, že hodnoty referenčných údajov sú úplné a zodpovedajú stavu, ktorý je v referenčnom registri zapísaný. Ak sú hodnoty referenčných údajov zapisované, menené alebo vymazávané

a) na podnet oprávnenej osoby podľa osobitného predpisu,17) zodpovedá registrátor referenčného registra podľa prvej vety v rozsahu, v akom je podľa osobitného predpisu17) povinný skúmať ich úplnosť a pravdivosť,

b) na základe poskytnutých zdrojových údajov, zodpovedá registrátor referenčného registra podľa prvej vety v rozsahu, v akom sa zdrojové údaje dostali do jeho dispozície.

(3) Ak sú zdrojové údaje po zápise, zmene či výmaze zo zdrojového registra poskytované spôsobom a v lehotách podľa osobitného predpisu referenčnému registru na účely zápisu, zmeny alebo výmazu v ňom, pričom v referenčnom registri sú vedené ako referenčné údaje,

a) správca zdrojového registra je povinný zabezpečiť, aby hodnoty zdrojových údajov poskytnutých referenčnému registru zodpovedali hodnotám zdrojových údajov zapísaných v zdrojovom registri, a zodpovedá za tento súlad hodnôt údajov do momentu, kým sa dostanú do dispozície registrátora referenčného registra,

b) na účely poskytovania údajov zo zdrojového registra referenčnému registru sa na správcu zdrojového registra vzťahujú ustanovenia odseku 1 písm. d) a e) primerane, pričom tieto povinnosti správca zdrojového registra plní voči registrátorovi referenčného registra a vo vzťahu k poskytovaným zdrojovým údajom, a

c) správca zdrojového registra a registrátor referenčného registra sú vo vzájomnej súčinnosti povinní zabezpečiť, aby zdrojové údaje a na ich základe zapísané, zmenené alebo vymazané referenčné údaje boli vedené s rovnakými hodnotami v zdrojovom registri aj v referenčnom registri.

(4) Správca referenčného registra a správca zdrojového registra sú povinní zabezpečiť, aby pri vytváraní a zmene objektov evidencie boli používané základné číselníky.

(5) Ak ide o referenčné registre, použijú sa na ich vytváranie, prevádzku, využívanie a rozvoj, na správu, ako aj na zabezpečenie integrovateľnosti a bezpečnosti osobitné predpisy,15) ak tento zákon neustanovuje inak.

§ 16

Stotožnenie údajov

(1) Stotožnením údajov sa na účely tohto zákona rozumie jednoznačné priradenie hodnôt údajov k subjektu evidencie v registri a následné logické priradenie k tomu istému subjektu evidencie v referenčnom registri prostredníctvom identifikačného údaja, ktorým je identifikátor osoby[[33]](#footnote-33)) alebo iný identifikátor referenčného údaja [[34]](#footnote-34)) určený správcom referenčného registra. Účelom stotožnenia údajov je jednoznačné potvrdenie vzťahu medzi objektom evidencie a subjektom evidencie v registri a identifikovanie subjektu evidencie v registri a v referenčnom registri, a to najmä na účely následného bezchybného referencovania.

(2) Stotožnenie údajov zabezpečuje v období jedného roka odo dňa ustanovenia registra za referenčný register správca takého registra, ktorý údaje z tohto referenčného registra referencuje. Správca podľa predchádzajúcej vety je povinný informovať ministerstvo o stave a výsledkoch stotožnenia údajov najneskôr do jedného roka odo dňa ustanovenia registra za referenčný register a zároveň vyznačiť v tej istej lehote v ním spravovanom registri nestotožnené údaje v strojovo-spracovateľnom formáte.

(3) Na účely stotožnenia údajov si správca registra a správca referenčného registra poskytujú nevyhnutnú súčinnosť.

(4) Ak je to na stotožnenie údajov nevyhnutné a informácie nie je možné získať iným spôsobom, správca registra vyzve osobu, ktorej sa objekt evidencie týka, na poskytnutie informácií potrebných na stotožnenie údajov a určí jej lehotu na ich oznámenie, ktorá nesmie byť kratšia ako tri mesiace. Ak je doručenie výzvy osobe neúspešné, správca registra zverejňuje najmenej po dobu šiestich mesiacov túto výzvu na svojom webovom sídle a na ústrednom portáli, ak ide o právnickú osobu alebo podnikateľa, aj v Obchodnom vestníku najmenej trikrát po dobu šiestich mesiacov, a ak to považuje za účelné, aj inými prostriedkami. Na doručovanie sa použijú ustanovenia osobitného predpisu[[35]](#footnote-35)) o elektronickom doručovaní, pričom ak sa postupuje podľa osobitného predpisu,[[36]](#footnote-36)) na doručovanie sa použijú ustanovenia všeobecného predpisu o správnom konaní, ak osobitný predpis upravujúci vedenie príslušného registra neustanovuje inak.

(5) Ak ide o subjekt evidencie, ktorým je právnická osoba alebo fyzická osoba - podnikateľ, vo vzťahu ku ktorým nebolo možné stotožniť údaje a ktoré nereagovali ani na výzvy podľa odseku 4, a zároveň je možné odôvodnene predpokladať, že táto právnická osoba alebo fyzická osoba - podnikateľ už neexistuje alebo nevykonáva činnosť, správca registra pri tomto subjekte evidencie vyznačí v strojovo-spracovateľnom formáte v registri, že ide o subjekt evidencie, ktorého totožnosť nie je možné potvrdiť. Vyznačenie podľa prvej vety je možné vykonať najskôr po uplynutí deviatich mesiacov odo dňa doručenia výzvy podľa odseku 4, a ak bolo doručenie výzvy neúspešné, odo dňa prvého zverejnenia výzvy v Obchodnom vestníku.

(6) Vyznačenie v registri podľa odseku 5 je dôvodom na zrušenie právnickej osoby alebo fyzickej osoby podnikateľa z príslušného registra podľa osobitného predpisu.

§ 17

Poskytovanie hodnôt údajov z registrov

(1) Správca registra je povinný poskytnúť povinnému subjektu na účely výkonu jeho činnosti v rámci jeho pôsobnosti a plnenia jeho úloh podľa osobitných predpisov hodnoty údajov z registra, ktorý vedie, a to bezodplatne a aj bez súhlasu dotknutých osôb podľa osobitného predpisu.[[37]](#footnote-37)) Poskytovanie údajov na účely referencovania a poskytovanie zdrojových údajov referenčnému registru nie sú ustanovením prvej vety dotknuté.

(2) Povinnému subjektu sa v rozsahu a na účely plnenia úloh podľa osobitných predpisov poskytujú hodnoty údajov z registra prostredníctvom modulu procesnej integrácie a integrácie údajov alebo formou elektronického odpisu,31) ak sú poskytované iným prostriedkom elektronickej komunikácie. Inej osobe ako povinnému subjektu sa hodnoty údajov z registra poskytujú formou elektronického odpisu31) alebo formou výstupu z informačného systému verejnej správy. Ministerstvo má ako správca modulu procesnej integrácie a integrácie údajov oprávnenie spracúvať údaje podľa predchádzajúcej vety na účely ich poskytnutia povinnému subjektu v rozsahu a na účely plnenia úloh povinného subjektu podľa osobitných predpisov.

(3) Ak osobitný predpis17) upravuje poskytovanie hodnôt údajov z registrov

a) v elektronickej podobe, považujú sa elektronický odpis a výstup z informačného systému verejnej správy za rovnocenné s elektronicky poskytnutými hodnotami údajov podľa osobitného predpisu17) vrátane všetkých právnych účinkov, ak obsahujú najmenej ten rozsah údajov ako elektronicky poskytnuté údaje podľa osobitného predpisu,17)

b) v listinnej podobe vo forme odpisu, výpisu alebo inej obdobnej forme (ďalej len „listinný výstup“), považujú sa elektronický odpis a výstup z informačného systému verejnej správy za rovnocenné s listinným výstupom podľa osobitného predpisu17) vrátane všetkých právnych účinkov, ak obsahujú najmenej taký rozsah údajov ako listinný výstup podľa osobitného predpisu.17)

(4) Výstup z informačného systému verejnej správy a elektronický odpis[[38]](#footnote-38)) sú verejnou listinou.

(5) Na postup pri vydávaní elektronického odpisu a výstupu z informačného systému verejnej správy sa vzťahuje osobitný predpis.[[39]](#footnote-39))

§ 18

Centrálny model údajov

(1) Centrálny model údajov je množina ontológií, ktorá sa používa pri opise dátových prvkov verejnej správy, a ktorá je vyjadrením sémantických vzťahov medzi dátovými prvkami vyjadrenými prostredníctvom jednotných referencovateľných identifikátorov; je zverejnený v centrálnom metainformačnom systéme. Správcom centrálneho modelu údajov je ministerstvo.

(2) Dátovým prvkom je jednotka údajov, ktorá je jednoznačne a nedeliteľne špecifikovaná prostredníctvom súboru atribútov.

(3) Gestorom dátového prvku je povinný subjekt, ktorý je zodpovedný za správnosť a aktuálnosť atribútov dátového prvku, ako aj za jeho obsah; gestor dátového prvku nezodpovedá za obsah prenášaný v dátovom prvku inými osobami.

(4) Jednotný referencovateľný identifikátor je množina znakov tvoriacich jednotným spôsobom identifikátor ľubovoľných logických a fyzických objektov.

(5) Jednotné referencovateľné identifikátory dátových prvkov sa registrujú v Registri jednotných referencovateľných identifikátorov Centrálneho modelu údajov (ďalej len „register“) v centrálnom metainformačnom systéme. Správcom registra je ministerstvo.

(6) Návrh na zaradenie jednotného referencovateľného identifikátora dátového prvku do registra predkladá ministerstvu gestor dátového prvku, prostredníctvom centrálneho metainformačného systému.

(7) Návrh obsahuje najmä názov jednotného referencovateľného identifikátora dátového prvku, typ identifikátora, návrh URI, označenie navrhovateľa a navrhovaný dátum účinnosti jednotného referencovateľného identifikátora. Návrh na zaradenie jednotného referencovateľného identifikátora dátového prvku schvaľuje ministerstvo. Ministerstvo bezodkladne po schválení návrhu zaradí jednotný referencovateľný identifikátor dátového prvku do registra.

(8) Centrálny inventár údajov je databáza inventárov údajov obsahujúcich objekty evidencie vrátane k nim prislúchajúcich dátových prvkov podľa jednotlivých informačných systémov verejnej správy spravovaných povinnými subjektami. Správcom Centrálneho inventára údajov je ministerstvo.

§ 19

Otvorené údaje

(1) Otvorený údaj je údaj dostupný voľne, bezplatne a bez časového obmedzenia, ktorý je zároveň

a) zverejnený a sprístupnený elektronicky v štruktúrovanej forme, v strojovo-spracovateľnom formáte v kvalite umožňujúcej jeho ďalšie neobmedzené spracovanie a použitie, a to aj opakovane,

b) sprístupnený neobmedzene všetkým osobám za rovnakých podmienok použitia určených pri sprístupnení údaja povinným subjektom, a to aj prostredníctvom anonymného vzdialeného automatizovaného prístupu,

c) použiteľný na nekomerčný účel aj komerčný účel,

d) voľne kombinovateľný s inými údajmi a možno ho dopĺňať, opravovať, modifikovať alebo použiť z datasetu bez povinnosti použitia ostatných údajov datasetu.

(2) Ak dataset obsahuje aspoň jeden otvorený údaj, označuje sa ako dataset s otvorenými údajmi.

(3) Centrálny portál otvorených údajov je informačný systém verejnej správy, ktorý obsahuje otvorené údaje a ktorého správcom a prevádzkovateľom je ministerstvo.

(4) Dataset je ucelená a samostatne použiteľná skupina súvisiacich údajov vytvorených a udržiavaných na určitý účel, uložených spoločne podľa rovnakej schémy a poskytovaných v strojovo-spracovateľnom formáte prostredníctvom Centrálneho portálu otvorených údajov. Dátovým zdrojom je pôvodné miesto evidovania objektu evidencie datasetu.

(5) Povinné subjekty plnia na úseku otvorených údajov najmä tieto úlohy

a) registrujú v centrálnom metainformačnom systéme nové jednotné referencovateľné identifikátori dátových prvkov v súlade s už zaregistrovanými jednotnými referencovateľnými identifikátormi dátových prvkov,

b) pri tvorbe datasetu používajú dátové prvky a jednotné referencovateľné identifikátory zaregistrované v centrálnom metainformačnom systéme,

c) aktualizujú dataset v súlade s metaúdajmi nadefinovanými pri tvorbe datasetu,

d) zverejňujú a sprístupňujú otvorené údaje v strojovo-spracovateľnom formáte, minimálne v rozsahu publikačného minima ustanoveného všeobecne záväzným právnym predpisom, ktorý vydá ministerstvo,

e) pri zverejňovaní a sprístupňovaní otvorených údajov označujú tieto údaje ako otvorené údaje a zároveň, ak sú podmienky použitia otvoreného údaja určené licenciou, označujú túto licenciu,

f) v spolupráci s ministerstvom vytvárajú plán zverejňovania a sprístupňovania otvorených údajov, ktorý aspoň raz ročne aktualizujú a zverejňujú prostredníctvom Centrálneho portálu otvorených údajov,

g) na základe plánu zverejňovania a sprístupňovania otvorených údajov a v stanovených intervaloch aktualizácie jednotlivých otvorených údajov, pravidelne zverejňujú, sprístupňujú a aktualizujú už zverejnené a sprístupnené otvorené údaje podľa definovaného plánu aspoň raz ročne.

Všeobecná pôsobnosť povinných subjektov v oblasti údajov

§ 20

Pôsobnosť ministerstva voči povinným subjektom

(1) Ministerstvo plní na úseku údajov voči povinným subjektom najmä tieto úlohy

a) plní oprávnenia a povinnosti centrálneho dátového kurátora pri koordinácii realizácie oprávnení a povinností dátových kurátorov podľa § 6 voči ostatným povinným subjektom a za týmto účelom má prístup ku všetkým údajom, objektom evidencie, dátovým modelom a štruktúram údajov, ak tento rozsah nie je v rozpore s osobitným predpisom určujúcim rozsah údajov, spôsob spracovania, požadované oprávnenia a iné nevyhnutné požiadavky pre osoby pristupujúce k údajom registra vedeným podľa tohto osobitného predpisu,

b) metodicky usmerňuje povinné subjekty najmä v oblasti riadenia údajov (dátového manažmentu), kvality údajov, mojich údajov, otvorených údajov a referenčných údajov,

c) aktívne podporuje vyhlasovanie údajov za referenčné údaje,

d) predkladá podnety na vyhlásenie údajov za referenčné údaje a komunikuje s povinnými subjektmi v tejto oblasti,

e) postupom podľa § 8 ods. 3 až 6 zverejňuje vyhlásenie dátových prvkov za moje údaje vo vestníku,

f) spravuje centrálny model údajov a centrálny inventár údajov; v spolupráci s povinnými subjektmi navrhuje popis modelu údajov,

g) zbiera informácie o výsledkoch merania kvality údajov od povinných subjektov, konsoliduje tieto informácie a zverejňuje ich,

h) prevádzkuje a udržuje modul, ktorý je informačným systémom verejnej správy umožňujúci najmä zdieľanie dátových súborov, ich anonymizáciu a pseudonymizáciu a ich spracovanie pre potreby analytických jednotiek, organizácií Slovenskej akadémie vied, rozpočtových organizácií a príspevkových organizácií zriadených ústredným orgánom štátnej správy vykonávajúcim výskum, verejných vysokých škôl a štátnych vysokých škôl; modul uchováva osobné údaje vrátane osobitných kategórií osobných údajov iba na čas nevyhnutný na získanie zdrojového dátového súboru na základe žiadosti podľa § 5 ods. 1 písm. c),

i) pravidelne školí a preškoľuje dátových kurátorov v oblasti kvality údajov a v spôsoboch jej riadenia, analytikov a zamestnancov povinných subjektov v oblasti správneho využívania údajov a nakladania s údajmi,

j) ako správca modulu procesnej integrácie a integrácie údajov spracúva údaje na účely ich poskytnutia povinnému subjektu v rozsahu a na účely plnenia úloh povinného subjektu podľa osobitných predpisov,

k) vydáva a spravuje zoznam základných číselníkov, základný číselník životných situácií a základný číselník úsekov verejnej správy a agend verejnej správy,

l) určuje gestora základného číselníka okrem základného číselníka životných situácií a základného číselníka úsekov verejnej správy a agend verejnej správy; riadi, koordinuje a usmerňuje vydávanie, zverejňovanie a spravovanie základných číselníkov a rozhoduje spory medzi povinnými subjektmi týkajúce sa vytvárania, zverejňovania alebo správy základných číselníkov.

(2) Pri plnení povinnosti podľa odseku 1 písm. h) a j) má ministerstvo postavenie a povinnosti sprostredkovateľa podľa osobitného predpisu.[[40]](#footnote-40))

§ 21

Pôsobnosť ostatných povinných subjektov

Ostatné povinné subjekty plnia na úseku údajov najmä tieto úlohy

a) definujú zbierané, spracúvané a uchovávané údaje podľa ich kvalifikácie podľa metodického usmernenia vydaného ministerstvom,

b) predkladajú ministerstvu informácie o spôsobe tvorby registrov verejnej správy, rozsahu zberu údajov, ich zaradenie medzi jednotlivé kategórie údajov, podľa metodického usmernenia vydaného ministerstvom,

c) zabezpečujú aktualizáciu nimi spravovaných registrov, zdrojových registrov, referenčných registrov a základných číselníkov aspoň dvakrát ročne,

d) napomáhajú pri využívaní údajov v ich správe pre potreby ostatných povinných subjektov,

e) poskytujú súčinnosť ministerstvu pri plnení jeho povinností podľa § 20,

f) administratívne spravujú príslušné číselníky a zabezpečujú ich zverejnenie podľa osobitného predpisu,[[41]](#footnote-41))

g) používajú v informačnej činnosti základné číselníky,

h) bezodkladne nahlasujú ministerstvu zmeny úsekov verejnej správy a agend verejnej správy na účely vedenia základného číselníka úsekov verejnej správy a agend verejnej správy a spôsob, akým bola táto zmena uskutočnená.

§ 22

Vestník

(1) Vestník je publikačným orgánom ministerstva, ktorý je jeho vydavateľom, správcom a prevádzkovateľom. Ministerstvo vydáva vestník podľa aktuálnej potreby v elektronickej podobe. Vo vestníku sa zverejňujú informácie podľa tohto zákona, najmä zriadenie analytických jednotiek podľa § 4, výsledky posúdenia vplyvu na ochranu údajov podľa § 5 ods. 1 písm. d), vyhlásenie mojich údajov podľa § 8, plán vyhlasovania základných číselníkov podľa § 10 ods. 2, informácia o podnete na zaradenie údajov do zoznamu referenčných údajov alebo informácia o podnete na aktualizáciu zoznamu referenčných údajov podľa § 12 ods. 6 a metodické usmernenia ministerstva podľa § 20 ods. 1 písm. b). Ministerstvo sprístupňuje vestník aj v podobe štruktúrovaných údajov, ktorá umožňuje ich ďalšie automatizované spracovanie.

(2) Za obsahovú a jazykovú správnosť podkladov na zverejnenie vo vestníku zodpovedá povinný subjekt, ktorý podklady na zverejnenie predložil.

§ 23

Kontrola

Ministerstvo kontroluje dodržiavanie povinností ustanovených týmto zákonom. Na výkon kontroly sa použijú základné pravidlá kontrolnej činnosti podľa osobitného predpisu.[[42]](#footnote-42))

§ 24

Splnomocňovacie ustanovenie

Publikačné minimum podľa § 19 ods. 5 písm. d) ustanoví všeobecne záväzný právny predpis, ktorý vydá ministerstvo.

§ 25

Prechodné ustanovenie

(1) Povinný subjekt má povinnosť uplatňovať povinnosti podľa § 9 najneskôr od 1. januára 2026.

(2) Činnosti podľa § 5 ods. 1 písm. c) a § 7 ods. 1 písm. e) a ods. 2 začnú povinné subjekty vykonávať do 90 dní odo dňa zriadenia a uvedenia modulu do prevádzky.

(3) Základné číselníky, referenčné registre a referenčné údaje podľa doterajších predpisov sa považujú za základné číselníky, referenčné registre a referenčné údaje podľa tohto zákona.

Čl. II

Zákon č. 40/1964 Zb. Občiansky zákonník v znení zákona č. 35/1965 Zb., zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona č. 278/1993 Z. z., zákona č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z, zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 209/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z., zákona č. 335/2014 Z. z., zákona č. 39/2015 Z. z., zákona č. 117/2015 Z. z., zákona č. 239/2015 Z. z., zákona č. 273/2015 Z. z., zákona č. 438/2015 Z. z., zákona č. 91/2016 Z. z., zákona č. 125/2016 Z. z., zákona č. 170/2018 Z. z., zákona č. 184/2018 Z. z., zákona č. 213/2018 Z. z., zákona č. 343/2018 Z. z., zákona č. 25/2019 Z. z., zákona č. 394/2019 Z. z., sa dopĺňa takto:

1. V § 20i ods. 2 druhej vete sa za slovo „mená“ vkladá čiarka a pripájajú tieto slová „priezviská a rodné čísla“.

2. Za § 879w sa vkladá § 879x, ktorý znie:

„§ 879x

Prechodné ustanovenie k úpravám účinným od 1. júla 2021

(1) Združenie, ktoré je 1. júla 2021 zapísané v registri združení podľa § 22i ods. 2, je do 30. júna 2022 povinné aktualizovať údaje alebo doplniť údaje podľa § 23.

(2) Aktualizácia údajov a doplnenie údajov v registri združení podľa odseku 1 sú bezodplatné.“.

Čl. III

Zákon Slovenskej národnej rady č. 369/1990 Zb. o obecnom zriadení v znení zákona č. zákona č. 96/1991 Zb., zákona č. 130/1991 Zb., zákona č. 421/1991 Zb., zákona č. 500/1991 Zb., zákona č. 564/1991 Zb., zákona č. 11/1992 Zb., zákona č. 295/1992 Zb., zákona č. 43/1993 Z. z., zákona č. 252/1994 Z. z., zákona č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., zákona č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., zákona č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., zákona č. 205/2008 Z. z., zákona č. 384/2008 Z. z., zákona č. 445/2008 Z. z., zákona č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z., zákona č. 180/2014 Z. z., zákona č. 239/2014 Z. z., zákona č. 125/2015 Z. z., zákona č. 447/2015 Z. z., zákona č. 125/2016 Z. z., zákona č. 131/2017 Z. z., zákona č. 70/2018 Z. z., zákona č. 177/2018 Z. z., zákona č. 5/2019 Z. z., zákona č. 413/2019 Z. z., zákona č. 73/2020 Z. z. sa mení a dopĺňa takto:

1. V § 20e ods. 4 písmene d) druhá veta znie:

„Register združení obcí je verejný zoznam, okrem údaja o rodnom čísle.“.

2. § 20e ods. 4 písmeno d) sa dopĺňa novou treťou úvodnou vetou, ktorá znie:

„Do registra združení obcí sa zapisujú:“.

3. V § 20e ods. 4 písmene d) sa za slovo „priezvisko“ vkladá čiarka a pripájajú tieto slová: „rodné číslo“.

4. Za § 30f sa vkladá§ 30g, ktorý znie:

„§ 30g

Prechodné ustanovenie k úpravám účinným od 1. júla 2021

(1) Združenie obcí, ktoré je 1. júla 2021 zapísané v registri združení obcí, je do 30. júna 2022 povinné aktualizovať údaje alebo doplniť údaje podľa § 20e ods. 4.

(2) Aktualizácia údajov a doplnenie údajov v registri združení obcí podľa odseku 1 sú bezodplatné.“.

Čl. IV

Zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení zákona č. 236/2000 Z. z., zákona č. 554/2001 Z. z., zákona č. 533/2003 Z. z., zákona č. 624/2004 Z. z., zákona č. 555/2005 Z. z., zákona č. 459/2007 Z. z., zákona č. 298/2008 Z. z., zákona č. 136/2010 Z. z., zákona č. 339/2013 Z. z., zákona č. 422/2015 Z. z., zákona č. 125/2016 Z. z., zákona č. 177/2018 Z. z. a zákona č. 359/2019 Z. z. sa dopĺňa takto:

1. V § 18 ods. 1 písm. b) sa za slová „dátum narodenia“ vkladá čiarka a pripájajú tieto slová: „rodné číslo“.

2. V § 18 ods. 2 sa na konci dopĺňa bodkočiarka a slová: „okrem zmeny údajov, ktoré je komora povinná a oprávnená pri svojej úradnej činnosti získavať a používať z úradnej povinnosti podľa osobitných predpisov.14a)“.

Poznámka pod čiarou k odkazu 10aa znie:

„14a) Napríklad § 10 ods. 2 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

3. V § 18 ods. 3 sa za slová vkladá čiarka a pripájajú tieto slová: „okrem údaja o rodnom čísle“.

4. V § 18a ods. 1 písm. b) sa za slová „dátum narodenia“ vkladá čiarka a pripájajú tieto slová: „rodné číslo“.

5. Za § 43db sa vkladá § 43dc, ktorý znie:

„§ 43dc

Prechodné ustanovenie k úpravám účinným od 1. júla 2021

(1) Osoba podľa tohto zákona zapísaná k  1. júlu 2021 do registra podľa § 18a, je do 30. júna 2022 povinná aktualizovať údaje alebo doplniť údaje podľa § 18 a § 18a.

(2) Aktualizácia údajov a doplnenie údajov v registri podľa odseku 1 sú bezodplatné.“.

Čl. V

Zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení zákona č. 151/1995 Z. z., zákona č. 158/1998 Z. z., zákona č. 173/1999 Z. z., zákona č. 252/1999 Z. z., zákona č. 400/2002 Z. z., zákona č. 512/2003 Z. z., zákona č. 367/2004 Z. z., zákona č. 469/2005 Z. z., zákona č. 268/2007 Z. z., zákona č. 325/2007 Z. z., zákona č. 595/2009 Z. z., zákona č. 70/2010 Z. z., zákona č. 69/2012 Z. z., zákona č. 205/2014 Z. z., zákona č. 246/2015 Z. z., zákona č. 125/2016 Z. z., zákona č. 177/2018 Z. z., zákona č. 283/2018 Z. z., zákona č. 63/2019 Z. z., zákona č. 230/2019 Z. z., zákona č. 476/2019 Z. z., sa dopĺňa takto:

1. V § 7 ods. 7 písm. d) sa za slovo „priezvisko“ dopĺňa čiarka a slová „rodné číslo“.

2. Za § 32i sa vkladá § 32j, ktorý vrátane nadpisu znie:

„§ 32j

Prechodné ustanovenia k úpravám účinným od 1. júla 2021

(1) Spoločenstvo, ktoré je 1. júla 2021 zapísané v registri, je do 30. júna 2022 povinné aktualizovať údaje alebo doplniť údaje podľa § 7 ods. 7.

(2) Aktualizácia údajov a doplnenie údajov v registri podľa odseku 1 sú bezodplatné.“.

Čl. VI

Zákon Národnej rady Slovenskej republiky č. 200/1994 Z. z. o Komore reštaurátorov a o výkone reštaurátorskej činnosti jej členov v znení zákona č. 136/2010 Z. z., zákona č. 376/2015 Z. z. a zákona č.125/2016 Z. z. sa dopĺňa takto:

1. V § 2 ods. 1 písm. e) sa na konci bodka nahrádza čiarkou a pripájajú sa tieto slová „okrem údaja o rodnom čísle.“.

2. V § 5 sa za odsek 2 vkladá nový odsek 3, ktorý znie:

„(3) Do zoznamu členov komory sa o reštaurátorovi zapisujú tieto údaje:

a) meno a priezvisko,

b) dátum narodenia a rodné číslo,

c) miesto trvalého pobytu, ak ide o cudzincov, údaj o pobyte podľa osobitného predpisu,1d)

d) názov a sídlo pracoviska,

e) špecializácia reštaurovania, na ktorého výkon je reštaurátor oprávnený,

f) dátum vykonania kvalifikačnej skúšky alebo dátum vydania rozhodnutia o osobitnej odbornej spôsobilosti, alebo dátum rozhodnutia o uznaní odbornej kvalifikácie,

g) dátum zloženia sľubu,

h) dátum vydania oprávnenia na výkon činnosti autorizovaného geodeta a kartografa.

O zápise do zoznamu členov komory vydá komora členovi osvedčenie.“.

Doterajšie odseky 3 až 5 sa označujú ako odseky 4 až 6.

Poznámka pod čiarou k odkazu 1d znie:

„1d) Zákon č. 404/2011 Z. z. o pobyte cudzincov a o zmene a doplnení niektorých zákonov.“.

3. Za § 34a sa vkladá § 34b, ktorý znie:

„§ 34b

Prechodné ustanovenie k úpravám účinným od 1. júla 2021

(1) Reštaurátor, ktorý je 1. júla 2021 zapísaný v zozname členov komory, je do 30. júna 2022 povinný aktualizovať údaje alebo doplniť údaje podľa § 5 ods. 3.

(2) Aktualizácia údajov a doplnenie údajov v zozname členov komory podľa odseku 1 sú bezodplatné.“.

Čl. VII

Zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení zákona č. 222/1996 Z. z., zákona č. 255/2001 Z. z., zákona č. 419/2002 Z. z., zákona č. 173/2004 Z. z., zákona č. 568/2007 Z. z., zákona č. 669/2007 Z. z., zákona č. 384/2008 Z. z., zákona č. 304/2009 Z. z., zákona č. 103/2010 Z. z., zákona č. 345/2012 Z. z., zákona č. 180/2013 Z. z., zákona č. 125/2016 Z. z., zákona č. 212/2018 Z. z., zákona č. 225/2019 Z. z., sa mení a dopĺňa takto:

1. V § 19 písmene a) sa na konci čiarka nahrádza bodkočiarkou a za bodkočiarku sa pripájajú tieto slová: „na fyzické osoby ani na právnické osoby sa nevzťahuje povinnosť ohlasovať údaje, ktoré je okresný úrad povinný a oprávnený pri svojej úradnej činnosti získavať a používať z úradnej povinnosti podľa osobitných predpisov.5f)“.

Poznámka pod čiarou k odkazu 5f znie:

„5f) Napríklad § 10 ods. 2 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

Čl. VIII

Zákon Národnej rady Slovenskej republiky č. 216/1995 Z. z. o Komore geodetov a kartografov v znení zákona č. 512/2007 Z. z., zákona č. 136/2010 Z. z. a zákona č. 125/2016 Z. z. sa dopĺňa takto:

1. V § 4 ods. 7 písmene b) sa za slová „dátum narodenia“ vkladá čiarka a pripájajú tieto slová „rodné číslo“.

2. V § 4 ods. 8 sa za slovo „verejný“ vkladá čiarka a pripájajú tieto slová: „okrem údaja o rodnom čísle“.

3. V § 4 ods. 10 sa na konci dopĺňa čiarka a slová: „okrem zmeny údajov, ktoré je komora povinná a oprávnená pri svojej úradnej činnosti získavať a používať z úradnej povinnosti podľa osobitných predpisov.2ba)“.

Poznámka pod čiarou k odkazu 2ba znie:

„2ba) Napríklad § 10 ods. 2 zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, zákon č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

4. Za § 34a sa vkladá nový § 34b, ktorý znie:

„§ 34b

Prechodné ustanovenie k úpravám účinným od 1. júla 2021

(1) Reštaurátor, ktorý je 1. júla 2021 zapísaný v zozname členov komory, je do 30. júna 2022 povinný aktualizovať údaje alebo doplniť podľa § 5 ods. 3.

(2) Aktualizácia údajov a doplnenie údajov v zozname členov komory podľa odseku 1 sú bezodplatné.“.

Čl. IX

Zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení zákona č. 570/2005 Z. z., zákona č. 93/2006 Z. z., zákona č. 522/2007 Z. z., zákona č. 520/2008 Z. z., zákona č. 400/2009 Z. z., zákona č. 136/2010 Z. z., zákona č. 160/2015 Z. z, zákona č. 390/2015 Z. z., zákona č. 91/2016 Z. z., zákona č. 125/2016 Z. z., zákona č. 65/2018 Z. z., zákona č. 177/2018 Z. z., zákona č. 35/2019 Z. z. a zákona č. 221/2019 Z. z. sa dopĺňa takto:

1. V § 4 ods. 6 písm. a) prvom bode sa za slová „akademický titul“ vkladá čiarka a pripájajú tieto slová: „rodné číslo“.

2. V § 4 ods. 6 písm. b) treťom bode sa za slová „akademický titul“ vkladá čiarka a pripájajú tieto slová: „rodné číslo“.

3. V § 4 ods. 7 sa za slová „dátumu narodenia“ vkladá čiarka a pripájajú tieto slová: „rodného čísla“.

4. V § 4 ods. 8 sa za slová „v zozname“ dopĺňa bodkočiarka a slová: „okrem zmeny údajov, ktoré je ministerstvo povinné a oprávnené pri svojej úradnej činnosti získavať a používať z úradnej povinnosti podľa osobitných predpisov.3aa)“.

Poznámka pod čiarou k odkazu 3aa znie:

„3aa) Napríklad § 10 ods. 2 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

5. Za § 37c sa vkladá § 37d, ktorý znie:

„§ 37d

Prechodné ustanovenie k úpravám účinným od 1. júla 2021

(1) Znalec, tlmočník alebo prekladateľ, ktorý je 1. júla 2021 zapísaný v zozname, je do 30. júna 2022 povinný aktualizovať údaje alebo doplniť údaje podľa § 4 ods. 6.

(2) Aktualizácia údajov a doplnenie údajov v zozname podľa odseku 1 sú bezodplatné.“.

Čl. X

Zákon č. 8/2005 Z. z. o správcoch a o zmene a doplnení niektorých zákonov v znení zákona č. 330/2007 Z. z., zákona č. 297/2008 Z. z., zákona č. 477/2008 Z. z., zákona č. 136/2010 Z. z., zákona č. 72/2013 Z. z., zákona č. 390/2015 Z. z., zákona č. 91/2016 Z. z. a zákona č. 177/2018 Z. z. sa dopĺňa takto:

1. V § 20 ods. 3 písm. a) sa za slová „trvalý pobyt“ vkladá čiarka a pripájajú tieto slová: „rodné číslo“.

2. V § 20 ods. 4 písm. c) sa za slová „trvalý pobyt“ vkladá čiarka a pripájajú tieto slová: „rodné číslo“.

3. V § 20 ods. 5 sa za slová „o trvalom pobyte“ pripájajú tieto slová: „a rodnom čísle“.

4. V § 20 ods. 8 sa na konci dopĺňa bodkočiarka a slová: „okrem zmeny údajov, ktoré je ministerstvo povinné a oprávnené pri svojej úradnej činnosti získavať a používať z úradnej povinnosti podľa osobitných predpisov.10aa)“.

Poznámka pod čiarou k odkazu 10aa znie:

„10aa) Napríklad § 10 ods. 2 zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, zákon č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

5. V § 24 ods. 2 sa za slová „dátum narodenia“ vkladá čiarka a pripájajú tieto slová: „rodné číslo“.

6. Za § 49 sa vkladá § 50, ktorý znie:

„§ 50

Prechodné ustanovenie k úpravám účinným od 1. júla 2021

(1) Správca, ktorý je 1. júla 2021 zapísaný v zozname správcov, je do 30. júna 2022 povinný aktualizovať údaje alebo doplniť údaje podľa § 20 ods. 3 a 4.

(2) Aktualizácia údajov a doplnenie údajov v zozname podľa odseku 1 sú bezodplatné.“.

Čl. XI

Zákon č. 56/2012 Z. z. o cestnej doprave v znení zákona č. 317/2012 Z. z., zákona č. 345/2012 Z. z., zákona č. 133/2013 Z. z., zákona č. 180/2013 Z. z., zákona č. 388/2013 Z. z., zákona č. 123/2015 Z. z., zákona č. 259/2015 Z. z., zákona č. 387/2015 Z. z., zákona č. 91/2016 Z. z., zákona č. 305/2016 Z. z., zákona č. 176/2017 Z. z., zákona č. 177/2018 Z. z., zákona č. 9/2019 Z. z., zákona č. 35/2019 Z. z., zákona č. 55/2019 Z. z., zákona č. 146/2019 Z. z., zákona č. 473/2019 Z. z. a zákona č. 90/2020 Z. z. sa dopĺňa takto:

1. V § 7 písm. h) sa na konci dopĺňa čiarka a slová: „okrem zmeny údajov, ktoré je dopravný správny orgán povinný a oprávnený pri svojej úradnej činnosti získavať a používať z úradnej povinnosti podľa osobitných predpisov.30aa)“.

Poznámka pod čiarou k odkazu 30aa znie:

„30aa) Napríklad § 10 ods. 2 zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, zákon č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

2. V § 29 ods. 1 písm. k) sa na konci dopĺňa bodkočiarka a slová: „okrem zmeny údajov, ktoré je dopravný správny orgán povinný a oprávnený pri svojej úradnej činnosti získavať a používať z úradnej povinnosti podľa osobitných predpisov.30a)“.

3. V § 29 ods. 2 písm. e) sa na konci dopĺňa bodkočiarka a slová: „okrem zmeny údajov, ktoré je dopravný správny orgán povinný a oprávnený pri svojej úradnej činnosti získavať a používať z úradnej povinnosti podľa osobitných predpisov.30a)“.

4. V § 52 ods. 1 písm. a) bode 1 sa za slová „dátum narodenia“ vkladá čiarka a pripájajú tieto slová: „rodné číslo“.

5. V § 54 ods. 1 písm. a) bode 1 sa za slová „dátum narodenia“ vkladá čiarka a pripájajú tieto slová. „rodné číslo“.

Čl. XII

Zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z., zákona č. 352/2013 Z. z., zákona č. 382/2013 Z. z., zákona č. 102/2014 Z. z., zákona č. 321/2014 Z. z., zákona č. 91/2016 Z. z., zákona č. 315/2016 Z. z., zákona č. 162/2018 Z. z., zákona č. 177/2018 Z. z. a zákona č. 309/2018 Z. z. sa mení a dopĺňa takto:

1. V § 12 ods. 4 písm. a) prvom bode sa za slová „dátum narodenia“ vkladá čiarka a pripájajú tieto slová: „rodné číslo“.

2. V § 12 ods. 4 písm. a) druhom bode sa za slovo „priezvisko“ vkladá čiarka a pripájajú tieto slová: „rodné číslo“.

3. V § 12 ods. 15 sa za slová „druhého bodu“ pripájajú tieto slová: „okrem rodného čísla“.

4. Za § 96f sa vkladá § 96g, ktorý znie:

„§ 96g

Prechodné ustanovenie k úpravám účinným od 1. júla 2021

(1) Osoba, ktorá je 1. júla 2021 vedená v evidencii žiadateľov o vydanie osvedčenia na výstavbu energetického zariadenia podľa § 12 ods. 15, je do 30. júna 2022 povinná oznámiť ministerstvu údaje podľa § 12 ods. 4 písm. a).

(2) Aktualizácia údajov a doplnenie údajov v evidencii žiadateľov o vydanie osvedčenia na výstavbu energetického zariadenia podľa odseku 1 sú bezodplatné.“.

Čl. XIII

Zákon č. 97/2013 Z. z. o pozemkových spoločenstvách v znení zákona č. 34/2014 Z. z., zákona č. 110/2018 Z. z., zákona č. 91/2020 Z. z. sa mení a dopĺňa takto:

1. V § 23 ods. 1 v písmene f) sa za slová „trvalý pobyt“ vkladá čiarka a pripájajú tieto slová: „rodné číslo“.

2. V § 23 ods. 3 sa na konci prvej vety bodka nahrádza bodkočiarkou a dopĺňajú slová „okrem údaja o rodnom čísle.“.

3. V § 25 ods. 1 sa na konci prvej vety pripájajú tieto slová: „okrem údajov, ktoré si okresný úrad podľa osobitných predpisov získava z úradnej povinnosti33a)“.

Poznámka pod čiarou k odkazu 33a znie:

„33a) Napríklad § 52 ods. 7 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, § 1 až 4 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

4. Za § 32b sa vkladá § 32c, ktorý znie:

„§ 32c

Prechodné ustanovenia k úpravám účinným od 1. júla 2021

(1) Spoločenstvo, ktoré je 1. júla 2021 zapísané v registri, je do 30. júna 2022 povinné oznámiť okresnému úradu údaje podľa § 23.

(2) Aktualizácia údajov a doplnenie údajov v registri podľa odseku 1 sú bezodplatné.“.

Čl. XIV

Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 214/2014 Z. z., zákona č. 29/2015 Z. z., zákona č. 130/2015 Z. z., zákona č. 273/2015 Z. z., zákona č. 272/2016 Z. z., zákona č. 374/2016 Z. z., zákona č. 238/2017 Z. z., zákona č. 69/2018 Z. z., zákona č. 313/2018 Z. z. a zákona č. 211/2019 Z. z. sa mení a dopĺňa takto:

1. V § 1 sa vypúšťa písmeno h).

2. V § 2 ods. 3 sa vypúšťajú slová „a referenčných registroch a referenčných údajoch (§ 49 až 55)“.

3. V § 2 sa vypúšťa odsek 4.

Doterajšie odseky 5 až 7 sa označujú ako odseky 4 až 6.

4. V § 10 ods. 2 tretej vete sa nad slová „referenčných údajov“ vkladá nový odkaz 10a.

Poznámka pod čiarou k odkazu 10a znie:

„10a) § 11 ods. 1 zákona č. ..............Z. z. o údajoch a o zmene a doplnení niektorých zákonov.“

Poznámka pod čiarou k odkazu 9c znie:

9c) „§ 10 ods. 1 zákona č. ..../2020 Z. z. o údajoch a o zmene a doplnení niektorých zákonov.“.

5. V § 10 ods. 11 písm. e) sa nad slová „pri referencovaní“ vkladá nový odkaz 10b.

Poznámka pod čiarou k odkazu 10b znie:

10b) § 13 ods. 2 zákona č. ..........Z. z. o údajoch a o zmene a doplnení niektorých zákonov.“.

6. V § 10 ods. 11 písm. e) sa nad slová „z referenčných registrov“ vkladá nový odkaz 10c.

Poznámka pod čiarou k odkazu 10c znie:

10c) § 12 ods. 1 zákona č. ............Z. z. o údajoch a o zmene a doplnení niektorých zákonov.“.

7. V § 12 ods. 4 písm. d) treťom bode sa vypúšťajú slová „a ak nejde o elektronickú schránku podľa písmena b),“.

8. § 12 ods. 4 sa dopĺňa novým písmenom f), ktoré znie:

„f) bezodkladne po úspešnej autentifikácii fyzickej osoby, ktorá nie je štátnym občanom Slovenskej republiky s použitím autentifikátora podľa § 21 ods. 1 písm. d).".

9. V § 12 ods. 5 poslednej vete sa nad slová „referenčného údaja“ vkladá odkaz 10a.

10. V § 13 ods. 8 sa nad slová „referenčného údaja“ vkladá odkaz 10a.

11. V § 14 ods. 5 poslednej vete sa nad slová „referenčného údaja“ vkladá odkaz 10a.

12. V § 17 ods. 5 písm. a) sa nad slová „referenčného údaja“ vkladá odkaz 10a.

13. V § 17 ods. 5 písm. c) sa nad slová „referenčného údaja“ vkladá odkaz 10a a nad slová „v referenčnom registri“ sa vkladá odkaz 10c.

14. V § 23 ods. 4 písm. b) sa nad slová „referenčného údaja“ vkladá odkaz 10a.

15. V § 23 ods. 6 sa nad slová „referenčného údaja“ a nad slová „referenčných údajov“ vkladá odkaz 10a.

16. V § 23 ods. 6 sa nad slovo „referencuje“ vkladá odkaz 10b.

17. V § 23 ods. 7 sa nad slová „referenčného údaja“ a nad slová „referenčných údajov“ vkladá odkaz 10a.

18. V § 24 ods. 2 písm. c) sa nad slová „referenčné údaje“ vkladá odkaz 10a.

19. V § 31a ods. 13 sa nad slovo „referenčný údaj“ vkladá odkaz 10a.

20. § 49 až 55 sa vypúšťajú.

Poznámky pod čiarou k odkazom 25 až 29 sa vypúšťajú.

21. V § 56 ods. 1 písm. d) sa vypúšťa šiesty a siedmy bod.

22. V § 60a odsek 2 znie:

"Orgány verejnej moci, ktoré na účely používania referenčných údajov10a) a základných číselníkov9c) používajú priamu formu elektronickej komunikácie bez použitia modulu procesnej integrácie a integrácie údajov, sú povinné na účely používania referenčných údajov a základných číselníkov používať podľa § 10 ods. 2 modul procesnej integrácie a integrácie údajov najneskôr od 1. januára 2023 .".

Čl. XV

Zákon č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov v znení zákona č. 91/2016 Z. z., zákona č. 177/2018 Z. z., zákona č. 214/2018 Z. z. a zákona č. 221/2019 Z. z. sa mení a dopĺňa takto:

1. V § 10 ods. 1 sa za prvú vetu vkladá nová druhá veta, ktorá znie: „Verejne prístupným údajom nie je údaj o rodnom čísle.“.

2. V § 10 sa odsek 2 sa dopĺňa písmenom l), ktoré znie:

„l) mená, priezviská, rodné čísla a trvalý pobyt členov štatutárneho orgánu; mená, priezviská, a trvalý pobyt riadiaceho orgánu alebo dozorného orgánu audítorskej spoločnosti,“.

3. V § 11 ods. 1 sa za prvú vetu vkladá nová druhá veta, ktorá znie: „Verejne prístupným údajom nie je údaj o rodnom čísle.“

4. V § 11 ods. 2 písm. l) sa za slovo „priezviská“ vkladá čiarka a slová „rodné čísla“.

5. V § 13 ods. 8 sa na konci dopĺňa bodkočiarka a slová: „okrem zmeny zapisovaných údajov, ktoré je komora povinná a oprávnená pri svojej úradnej činnosti získavať a používať z úradnej povinnosti podľa osobitných predpisov.18b)“.

Poznámka pod čiarou k odkazu 10aa znie:

„18b) Napríklad § 10 ods. 2 zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, zákon č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

6. V § 13 ods. 9 sa na konci bodka nahrádza čiarkou a dopĺňajú slová „okrem údaja o rodnom čísle.“.

7. Za § 73a sa vkladá nový § 73b, ktorý znie:

„§ 73b

Prechodné ustanovenia k úpravám účinným od 1. júla 2021

(1) Štatutárny audítor, ktorý je 1. júla 2021 zapísaný v zozname štatutárnych audítorov, je do 30. júna 2022 povinný oznámiť úradu údaje podľa § 10 ods. 2. Aktualizácia údajov a doplnenie údajov v zozname štatutárnych audítorov podľa predchádzajúcej vety sú bezodplatné.“.

(2) Audítorská spoločnosť, ktorá je 1. júla 2021 zapísaná v zozname audítorských spoločností, je do 30. júna 2022 povinná oznámiť úradu údaje podľa § 11 ods. 2. Aktualizácia údajov a doplnenie údajov v zozname audítorských spoločností podľa predchádzajúcej vety sú bezodplatné.“.

Čl. XVI

Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov sa mení a dopĺňa takto:

1. V § 3 sa vypúšťa písmeno r).

Doterajšie písmená s) a t) sa označujú ako písmená r) a s).

2. V § 9 ods. 1 sa vypúšťajú písmená q) a r).

Doterajšie písmená s) až u) sa označujú ako písmená q) až s).

3. V § 12 ods. 1 sa vypúšťajú písmená c), d) a j).

Doterajšie písmená e) až i) sa označujú ako písmená c) až h).

4. V § 24 ods. 1 písm. g) sa na konci dopĺňa odkaz 30a).

Poznámka pod čiarou k odkazu 30a) znie:

30a) „§ 10 ods. 1 zákona č. ..../2020 Z. z. o údajoch a o zmene a doplnení niektorých zákonov.“.

5. § 25 sa vypúšťa.

Čl. XVII

Účinnosť

Tento zákon nadobúda účinnosť 15. júla 2021.

1. ) § 2 písm. a) zákona č. 215/2004 Z. z. o ochrane utajovaných skutočností a o zmene a doplnení niektorých zákonov. [↑](#footnote-ref-1)
2. ) Zákon č. 45/2011 Z. z. o kritickej infraštruktúre v znení neskorších predpisov. [↑](#footnote-ref-2)
3. ) § 3 ods. 16 a 17 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov. [↑](#footnote-ref-3)
4. ) § 91 a 92 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov. [↑](#footnote-ref-4)
5. ) § 88 ods. 1 a 2 zákona č. 492/2009 Z. z. o platobných službách a o zmene a doplnení niektorých zákonov. [↑](#footnote-ref-5)
6. ) Čl. 3 ods. 7 nariadenia Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (Ú. v. EÚ L 87, 31.3.2009) v platnom znení (Ú. v. EÚ L 87/164, 4. 5. 2016),

   § 2 písm. f) zákona č. 540/2001 Z. z. o štátnej štatistike v znení neskorších predpisov. [↑](#footnote-ref-6)
7. ) Zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov.

   Zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov. [↑](#footnote-ref-7)
8. ) Čl. 9 nariadenia (EÚ) 2016/679. [↑](#footnote-ref-8)
9. ) Zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov. [↑](#footnote-ref-9)
10. ) § 1 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych práv k nehnuteľnostiam (katastrálny zákon) v znení neskorších predpisov. [↑](#footnote-ref-10)
11. ) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016).

    Zákon č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z.

    § 14 ods. 5 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

    § 170 ods. 7 zákona č. 461/2003 Z. z. o sociálnom poistení.

    § 23 ods. 9 písm. c) a e) zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov.

    Čl. 12 nariadenia (ES) č. 223/2009 v platnom znení.

    § 8 písm. b), f) až h) a § 12 ods. 5 písm. c) zákona č. 540/2001 Z. z. v znení neskorších predpisov. [↑](#footnote-ref-11)
12. ) § 3 zákona č. 387/2002 Z. z. o riadení štátu v krízových situáciách mimo času vojny a vojnového stavu. [↑](#footnote-ref-12)
13. ) Zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov. [↑](#footnote-ref-13)
14. ) Zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov. [↑](#footnote-ref-14)
15. ) Ústavný zákon č. 493/2011 Z. z. o rozpočtovej zodpovednosti. [↑](#footnote-ref-15)
16. ) Zákon Slovenskej Národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov. [↑](#footnote-ref-16)
17. ) Napríklad zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov, zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov; zákon č. 323/1992 Zb. Slovenskej národnej rady o notároch a notárskej činnosti (Notársky poriadok) v znení neskorších predpisov; zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení zákona č. 52/2018 Z. z. [↑](#footnote-ref-17)
18. ) Čl. 5 ods. 1 písm. c) nariadenia (EÚ) 2016/679. [↑](#footnote-ref-18)
19. ) Čl. 35 nariadenia (EÚ) 2016/679. [↑](#footnote-ref-19)
20. ) Piata časť zákona č. 18/2018 Z. z. [↑](#footnote-ref-20)
21. ) § 10 ods. 3 písm. h) zákona č. 305/2013 Z. z. [↑](#footnote-ref-21)
22. ) Zákon č. 133/2002 Z. z. o Slovenskej akadémii vied v znení neskorších predpisov.

    Zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov. [↑](#footnote-ref-22)
23. ) Čl. 4 ods. 7, čl. 24 až 26 nariadenia (EÚ) 2016/679. [↑](#footnote-ref-23)
24. ) § 19 zákona č. 305/2013 Z. z. [↑](#footnote-ref-24)
25. ) § 2 ods. 2 zákona č. 95/2019 Z. z. informačných technológiách vo verejnej správe a o zmene a doplnení niektorých zákonov. [↑](#footnote-ref-25)
26. ) § 3 písm. c) zákona č. 95/2019 Z. z. [↑](#footnote-ref-26)
27. ) Zákon Národnej rady Slovenskej republiky č. 46/1993 Zb. v znení neskorších predpisov.

    Zákon Národnej rady Slovenskej republiky č. 198/1994 Z. z v znení neskorších predpisov.

    Zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov. [↑](#footnote-ref-27)
28. ) Zákon č. 301/2005 Z. z. Trestný poriadok v znení neskorších predpisov. [↑](#footnote-ref-28)
29. ) Čl. 15 nariadenia (EÚ) 2016/679. [↑](#footnote-ref-29)
30. ) § 23b ods. 4 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení zákona č. 211/2019 Z. z. [↑](#footnote-ref-30)
31. ) § 26 ods. 2 zákona č. 95/2019 Z. z. [↑](#footnote-ref-31)
32. ) Napríklad zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov. [↑](#footnote-ref-32)
33. ) § 3 písm. n) zákona č. 305/2013 Z. z. [↑](#footnote-ref-33)
34. ) Napríklad zákon č. 125/2015 Z. z. o registri adries a o zmene a doplnení niektorých zákonov. [↑](#footnote-ref-34)
35. ) Zákon č. 305/2013 Z. z. v znení neskorších predpisov. [↑](#footnote-ref-35)
36. ) § 31 a 31a zákona č. 305/2013 Z. z. v znení neskorších predpisov. [↑](#footnote-ref-36)
37. ) § 17 ods. 6 zákona č. 305/2013 Z. z. [↑](#footnote-ref-37)
38. ) § 26 ods. 3 zákona č. 95/2019 Z. z. [↑](#footnote-ref-38)
39. ) § 26 až 28 zákona č. 95/2019 Z. z. [↑](#footnote-ref-39)
40. ) Čl. 28 nariadenia (EÚ) 2016/679. [↑](#footnote-ref-40)
41. ) Zákon č. 540/2001 Z. z. o štátnej štatistike v znení neskorších predpisov. [↑](#footnote-ref-41)
42. ) Druhá časť zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov. [↑](#footnote-ref-42)